  Виталий Пронин Фома Кузьмич Ермаков Фома Кузьмич вордскиз 1927-тӥ арын 30-тӥ апреле Вавож ёросысь Кионгуртын. 1961-тӥ арын со удмуртъёс пӧлысь нырысь ик луиз литературоведение наукаосъя кандидат.20 арлэсь кема ужаз Удмурт научно-исследовательской институтын. Та дыр ӵоже 200-лэсь уно статьяоссэ, книгаоссэ печатлаз. 1960-тӥ арын со гожтӥз удмурт литературалы сӥзем нырысетӥ монография - «Поэзия и проза М. Петрова».Ф. Ермаков улытозяз 22 кылын 400 научной уж поттӥз, пӧлазы 14 монография, книгаос, сборникъёс, 5 брошюра, удмурт литератураез дышетонъя 5 программа. Со сяна, 300 статьяез печатласькемын СССР-ын но кунгож сьӧрын потэм журналъёсын.Фома Кузьмич трос кужымзэ сётӥз Удмурт шаерлэсь литературазэ но культуразэ азинтон понна. Тодэ ваёнъёсамы со кылёз зэмлыкез яратӥсь, удмурт литература понна ваньзэ лэсьтыны дась, кышкасьтэм, трос тодӥсь-валась, шуг-секытъёслы сётскисьтэм адями сямен."УД" Туспуктӥз В. Беломорских  Теги: даноадями кайгырон  